**Esterházy János Gyermek Alkotótábor 2020**

 **Alsóbodok, 2020.aug.24. (hétfő) - 2020. aug.28. (péntek)**

 **Felhívás a részvételre**

**Az alkotótábor célja :**

Az alsóbodoki Isten Szolgája Esterházy János Zarándokközpont az idén első alkalommal hirdeti meg az aug.24-e és 28-a között megrendezésre kerülő Esterházy János Gyermek Alkotótábort.

A 10-től 14 éves korú fiatalok az 5 nap alatt különféle képzőművészeti foglalkozások, egyházi és világi előadások, beszélgetések, valamint lelkiségi programok segítségével ismerkednek meg az Esterházy János Zarándokközponttal, a múzeum kiállítási anyagával, a Szent Kereszt Felmagasztalása kápolna és a keresztút szakrális tereivel, mindenekelőtt pedig Isten Szolgája Esterházy János életszentségének példájával és elévülhetetlen üzeneteivel. Az Ő személyén keresztül a 20. század történelme is kirajzolódik egy sajátos erkölcsi összefüggésben a gyerekek számára, akik az alkotásaikon keresztül dolgozzák majd fel élményeiket. Az így elkészült alkotásokból kiállítási anyag készül, mely a jövőbeni tervezet szerint vándorkiállítás formájában bejárja majd a Kárpát-medencét és a Visegrádi országokat.

A részvételi díj 60 euró, mely napi 3x-i étkezést és szállást biztosít. A tábor aug. 24-én ebéddel kezdődik és 28-án reggelivel végződik. A szülők gyermekeik előzetes jelentkezését az **info@esterhazyjanos.eu**. A szervezők kérik érkezéskor elhozni a csatolt nyomtatványokon a törvényes képviselő írásos beleegyezését és a Covid – 19 vírus elleni védekezés szabályainak betartásáról szóló nyilatkozatot is.

A Esterházy János Gyermek Alkotótábort elsődleges célja a (zoboraljai) felvidéki fiatalok számára átörökíteni a felvidéki magyarság patrónusának, Esterházy Jánosnak csodálatos életpéldáját. A művészet és a tehetséggondozás segítségével a fiatalok saját képi világukon keresztül teremthetnek értékeket és maguk is közvetítőivé válnak szülőföldjük gazdag örökségének.

**Résztvevők:** felső tagozatos általános iskolások, (korosztály kb. 10-14 éves), létszám kb. 12-15 fő

**Művészeti vezető:** Lencsés Zsolt freskófestő, festőművész

**Résztvevő pedagógusok:** Dávid Zsuzsanna képzőművész-tanár, Berse Bernadett képzőművész-tanár, Babicz Beáta gitár szakos tanár, valamint katolikus hit- és erkölcsoktató

**Tervezett program:** a tábor aug. 24-én ebéddel kezdődik és 28-án reggelivel végződik.

**Részvételi díj:** 15,00 Euró/nap x 4 = 60,00 Euró

**Napi program:** minden nap délelőtt (reggeli után) és délután (ebéd után) képzőművészeti foglalkozás

**Képzőművészeti technikák:** rajz, akvarellfestés, pasztell, festés fa táblára, kézműveskedés pl. rózsafüzér készítés, nemezelés, stb.

**Témák:** a Hűség Keresztútjának állomásai, idézetek Esterházy Jánostól – illusztráció, a zarándokközpont természeti és épített szépségei, az Esterházy János múzeum kiállítási anyagának tárgyai : képi világának feldolgozása, a mirovi Krisztus fej, Eucharisztia, a család, Trianon emléke, vasturul, erények, a Szentlélek ajándékai, Máriás lelkület, a kereszt, a börtönévek, stb.

**Esti programok:** filmvetítés, előadások, ifjúsági keresztút, imádság, elmélkedés, zenés dicsőítés a kápolnában

**Anyag szükséglet:** minden gyerek hozzon egy tolltartót felszerelve színes ceruzákkal, radír, grafit, hegyező) esetleg pasztell (rajzoláshoz) , szénrudak (rajzoláshoz)

**Bejelentkezési határidő : 2020. augusztus 18 /kedd/, 16.000 óra**